**З А П И С Н И К**

**oд 315-та седница на Судскиот совет на Република Северна Македонија одржана во салата на Судскиот совет на Република Северна Македонија на ден 17.07.2019 година, (среда) со почеток во 10,00 часот**

На седницата присуствуваа: Киро Здравев, претседател на Советот, Селим Адеми -заменик претседател на Советот, Зоран Караџовски, Зоран Теофиловски, Шемседин Јусуфи, Гордана Спиреска, Лорета Горгиева, Сашко Георгиев и Мирсад Суроји - членови на Советот избрани од редот на судиите и Миљазим Мустафа, Виолета Богојеска, Владе Богданоскии Лидија Каначковиќ членови на Советот избрани од Собранието на Република Северна Македонија.

Отсутни се: Министерот за правда – Рената Дескоска и Претседателот на Врховен суд на РСМ- Јово Вангеловски, членови по функција, уредно поканети.

Записникот го водеше Анита Андоноска –генерален секратар на Судскиот совет на РСМ. На седницата присуствуваа: Емилија Николиќ - државен советник во Судскиот совет на РСМ, Вера Андрејчин, советник за односи со јавност и Наташа Јаневска - оператор на систем за гласање.

**Претседателот на Советот** откако констатира дека има потребен кворум за работа, предложи Дневниот ред да се дополни со нова точка 6 – „Престанок на судиска функција по сопствено барање“, а точката 6 - „Разно“ да се помести за една точка и да се расправа како 7-ма точка од Дневниот ред.

Воедно, истакна дека 4-та точка од Дневниот ред „Расправа по извештаите на комисиите за утврдување на одговорност на судија/претседател на суд“ и 5-та точка од Дневниот ред - „Одлучување по барањата за повторно оценување на судиите “ се нејавни.

Отвори расправа по Дневниот ред со предложеното дополнување.

За збор се јави **членот на Советот Зоран Караџовски**. Побара повлекување на 2-та точка од Дневниот ред Донесување на Oдлука за времено упатување на судија во Основен суд Берово предложена за разгледување на денешната седница. Појасни дека по спроведени консултации со останатите членови на Советот заеднички било одлучено оваа точка да не се расправа на денешната седница.

Откако констатира дека никој друг не се јави за збор **Претседателот на Советот** го стави на гласање предлогот за повлекување на 2-та точка - Донесување на Oдлука за времено упатување на судија во Основен суд Берово од Дневниот ред. По гласањето констатира дека со 13 гласа „За“предлогот е усвоен.

**Претседателот на Советот** предложениот Дневен ред со усвоеното повлекување на 2-та точка и новододадената 6-та точка го стави на гласање. По гласањето констатира дека со 13гласа „За“ е усвоен следниот

**Д Н Е В Е Н    Р Е Д**

1. Усвојување на:

* Записник од 311-та седница на Судскиот совет на Република Северна Македонија од 18.06.2019 година.

1. Констатирање на престанок на судија-поротник на Основен кривичен суд суд - Скопје.
2. Расправа по извештаите на комисиите за утврдување на одговорност на судија/претседател на суд.
3. Одлучување по барањата за повторно оценување на судиите.
4. Престанок на судиска функција по сопствено барање
5. Разно.

**Точка 1**

По однос на 1-та точка од Дневниот ред-Усвојување на Записник од 311-та седница на Судскиот совет на Република Северна Македонија од 18.06.2019 година, **Претседателот на Советот** отвори расправа. Откако констатира дека никој не се јави за збор, го стави на гласање Записникот од 311-та седница на Судскиот совет на РСМ од 18.06.2019 година. По гласањето констатира дека истиот е усвоен со 13 гласа - „За“, без измени и дополненија.

**Точка 2**

Констатирање на престанок на судија-поротник на Основен кривичен суд суд - Скопје.

По однос на оваа точка од Дневниот ред **Претседателот на Советот** ги информираше **членовите на Советот** дека претседателот на Основниот кривичен суд Скопје до Судскиот совет на РСМ доставил допис СУ.бр.222/19-3од 11.07.2019 година со предлог согласно чл.42 в.в. со чл.80 од Законот за судовите Советот да го разреши лицето Стојанка Стојановска од функцијата судија поротник поради навршени 64 години старост.

**Претседателот на Советот** предложи Судскиот совет на РСМ да донесе одлука за престанок на мандатот судија поротник на лицето Стојанка Стојановска поради навршени 64 години старост. Отвори расправа по предлогот. Со оглед да никој не се јави за збор, констатира дека е донесена следната

**О Д Л У К А**

На **Стојанка Стојановска** судија поротник на Основен кривичен суд Скопје, избрана со Одлука на Судскиот совет на Република Македонија број 02-512/2 од 07.03.2016 година, и престанува функцијата судија поротник, поради навршени 64 години старост.

**Точка 3 e нејавна**

Расправа по извештаите на комисиите за утврдување на одговорност на судија/претседател на суд.

Пред почетокот на излагањето на 3-та, точка од Дневниот ред со оглед да во истата ќе се расправа за утврдување одговрност на судии/претседател на суд кои се уште активно ја вршат судиската функција и постапуваат по предмети, а со цел заштита на личноста на судиите и нивниот интегритет **Претседателот на Советот** укажа дека согласно законот оваа точка е од нејавен карактер и ќе се расправа без присуство на јавноста која е исклучена.

**Точка 4 e нејавна**

**Претседателот на Советот** констатира дека е исцрпена 4-та точка од Дневниот ред -„Одлучување по барањата за повторно оценување на судиите“и дека ќе се премине кон разгледување на 5-та точка од Дневниот ред -„Престанок на судиска функција по сопствено барање“.

**Точка 5**

Престанок на судиска функција по сопствено барање

За оваа точка од Дневниот ред **Претседателот на Советот** ги информираше членовите на Советот дека Ленка Соколовска, судија на Основен суд Куманово до Судскиот совет на РСМ доставила допис бр.02-1220/1од 15.07.2019 година со барање да биде разрешена од функцијата судија на Основен суд Куманово поради исполнување на условите за старосна пензија со навршени 62 години старост.

**Претседателот на Советот** предложи Судскиот совет на РСМ да донесе одлука за престанок на функцијата на Ленка Соколовска, судија на Основен суд Куманово поради навршени 62 години старост.Отвори расправа по предлогот. Со оглед да никој не се јави за збор, констатира декасо 11 гласа „За“ и 1 глас „Против“ е донесено следното

**Р Е Ш Е Н И Е**

Се утврдува престанок на судиската функција на **Ленка Соколовска,** судија на Основниот суд Куманово, поради исполнување на услови за старосна пензија.

Решението влегува во сила од 18.07.2019 година.

**Точка 6**

**Разно**

**Претседателот на Советот** ги информираше членовите на Советот дека е потребно да се донесе одлука за распишување на интерен оглас за избор на генерален секретар на Судски совет на РСМ. Предложи до изборот на нов генерален секретар на Судски совет на РСМ да се продолжи мандатот на сегашниот генерален секретар на Советот, Анита Андоноска.

**Претседателот на Советот** отвори расправа по предлогот. Откако констатира дека никој не се јави за збор предлогот го стави на гласање. По гласањето констатира дека со 13 гласа „За“ истиот е усвоен.

**Генералниот секретар на Советот** ги информираше членовите на Советот дека судијата Љубен Биноски од Основен суд Прилеп поради временото упатување да ја врши судиската функција во Основен суд Крушево има поднесено барање за исплата на патни трошоци за релација Прилеп - Крушево и обратно.

**Претседателот на Советот**п редложи барањето на судијата Љубен Биноски од Основен суд Прилеп за исплата на патни трошоци да се уважи. Отвори расправа по предлогот. Откако констатира дека никој не се јави за збор предлогот го стави на гласање и констатира дека истиот е усвоен со 13 гласа „За“ е донесено следното

**Р Е Ш Е Н И Е**

На Љубен Биноски, судија во Основен суд Прилеп му **СЕ УТВРДУВА** правото на надомест на трошоци за превоз како судија којшто живее во една, а работи во друга општина, во висина на вистинските трошоци за превоз со превозно средство од јавен сообраќај, кое овозможува навремено пристигнување и заминување од работа, на релација Прилеп - Крушево и обратно, сметано од 10.07.2019 година па натаму, а се додека ја извршува судиската функција во Основниот суд Крушево.

**Претседателот на Советот** констатира дека 6-та точка од Дневниот ред е исцрпена бидејќи нема други предлози и излагања од страна на членовите на Советот.

**Претседателот на Советот** исто така констатира дека Дневниот ред е исцрпен во целост и дека седницата e завршена во 14,05 часот.

**СУДСКИ СОВЕТ НА**

**РЕПУБЛИКА СЕВЕРНА МАКЕДОНИЈА**

**Претседател,**

**Киро Здравев**

**Изработил:**

**Државен советник:** Емилија Николиќ

**Проверил,**

**Генерален секретар:** Анита Андоноска